Αρχιεπίσκοπος Ελσίνκι Ηλίας

Ο Αρχιεπίσκοπος Ηλίας (κατά κόσμον Μάτι Βέλι Γιουχάνι Βαλγκρέν, , Καγιάανι, Φινλανδία, 8 Δεκεμβρίου 1961) είναι Φινλανδός επίσκοπος του Οικουμενικού Πατριαρχείου Κωνσταντινουπόλεως και πρωθιεράρχης  της Αυτόνομης Φινλανδικής Ορθόδοξης Εκκλησίας, με τον τίτλο Αρχιεπίσκοπος Ελσίνκι και πάσης Φινλανδίας («Ἀρχιεπίσκοπος Ἑλσιγκίου καί πάσης Φιλλανδίας»).

 Βιογραφικά στοιχεία 
Γεννήθηκε στις 8 Δεκεμβρίου 1961 στο Καγιάανι, στην περιοχή Καϊνούου της Φινλανδίας. Η μητέρα του ήταν Ορθόδοξη, αλλά ο πατέρας του δεν ήταν μέλος της Εκκλησίας εκείνη την εποχή και προσηλυτίστηκε στην Ορθοδοξία σε μεγάλη ηλικία.

Το 1981 ολοκλήρωσε τη δευτεροβάθμια εκπαίδευση στο Καγιάανι. Στη συνέχεια σπούδασε σουηδική και τσεχική γλώσσα, καθώς και φωνητική, στο Πανεπιστήμιο της Στοκχόλμης. Από το 1983 έως το 1986 σπούδασε στο Παιδαγωγικό Ινστιτούτο της Στοκχόλμης, αποκτώντας την ειδικότητα του δασκάλου.

Μετά την ολοκλήρωση των σπουδών του, άρχισε να εργάζεται ως δάσκαλος σε σχολείο στη Σουηδία, συνεχίζοντας να σπουδάζει γλώσσες στο Πανεπιστήμιο της Στοκχόλμης. Συνολικά έζησε στη Σουηδία για οκτώ χρόνια. Εργάστηκε, επίσης, ως ξεναγός στην Τσεχία, όπου έζησε για δύο χρόνια«Священник Матти Валлгрен: Мы — форпост Восточного христианства на Западе»  , официальный сайт Санкт-Петербургской духовной академии, 26 ноября 2014.

Το 1994 εντάχθηκε στον Ανατολικό Ορθόδοξο Χριστιανισμό στο Ελσίνκι. Το 1996 άρχισε να σπουδάζει Ορθόδοξη θεολογία στο Πανεπιστήμιο του Γιόενσου, όπου σπούδασε για πέντε χρόνια. Άρχισε να ψέλνει και να διαβάζει στο ναό.

Ιερατική πορεία
Το 2001 εισήλθε στη Θεολογική Σχολή του Αγίου Βλαδίμηρου στις Η.Π.Α. Έχει αναφέρει την επιρροή που του άσκησε ο πρωτοπρεσβύτερος Αλεξάντερ Σμέμαν. Αποφοίτησε από τη Σχολή το 2003 με Μεταπτυχιακό Δίπλωμα Θεολογίας,Сабор Финске Православне Цркве изабрао новог Митрополита оулушког.   αλλά δεν μπόρεσε να παραστεί στην τελετή αποφοίτησης λόγω του θανάτου της μητέρας του, που συνέπεσε με την ημέρα αποφοίτησης.

Στις 29 Μαΐου 2003 χειροτονήθηκε διάκονος στην πόλη Έσποο από τον Μητροπολίτη Ελσίνκι Αμβρόσιο (Jaäskeläinen).

Την 1η Σεπτεμβρίου 2003 χειροτονήθηκε πρεσβύτερος  στην πόλη Γυβάσκυλα από τον Αρχιεπίσκοπο Λέων. και κατόπιν διορίστηκε στην εκκλησία της πόλης ως δεύτερος ιερέας.

Από το 2006 είναι προϊστάμενος της ενορίας Βαάσα (στη Φινλανδική Ορθόδοξη Εκκλησία, μια ενορία αναφέρεται σε μια συγκεκριμένη περιοχή και περιλαμβάνει πολλές εκκλησίες). Ήταν ο μόνος ιερέας στην ενορία αυτή και, κατά τον ίδιο, οδηγούσε περί τα 45.000 χλμ. με το αυτοκίνητο κάθε χρόνο για να καλύψει τις ανάγκες της.

Διετέλεσε υπεύθυνος για τη λειτουργία της αγγλικής έκδοσης των ιστοσελίδων της Φινλανδικής Ορθόδοξης Εκκλησίας και επιμελούνταν εκπομπές στο ραδιόφωνο.

Στις 26 Νοεμβρίου 2014, σε εκκλησιαστικό συμβούλιο που πραγματοποιήθηκε στη Μονή Βαλαάμ, ο Ηλίας εξελέγη Μητροπολίτης Όουλου με 17 από τις 34 ψήφους.Valamossa jännitysvaalit Oulun hiippakunnan metropoliitasta Pastori Matti Wallgrén Oulun metropoliitaksi. 

Στις 11 Ιανουαρίου 2015, ο Αρχιεπίσκοπος Λέων, συνεπικουρούμενος από τον Μητροπολίτη Ελσίνκι Αμβρόσιο (Jaaskeläinen), τον Μητροπολίτη Παντελεήμονα (Sarkho) και τον Επίσκοπο Αρσένιο (Heikkinen), τον χειροτόνησε επίσκοπο στο Ναό Αγίας Τριάδας της πόλης Όουλου, όπου και ενθρονίστηκε.

Στις 28 Νοεμβρίου 2024 εξελέγη από κληρικολαϊκή συνέλευση Αρχιεπίσκοπος Ελσίνκι και πάσης Φινλανδίας και την 1η Δεκεμβρίου η εκλογή του επικυρώθηκε από την Αγία και Ιερά Σύνοδο του Οικουμενικού Πατριαρχείου, δίνοντας το Μικρό και το Μεγάλο Μήνυμα. Η ενθρόνισή του πραγματοποιήθηκε την Κυριακή 15 Δεκεμβρίου στον Καθεδρικό Ναό Ουσπένσκι στο Ελσίνκι.

Εκτός από τη μητρική του φινλανδική γλώσσα, μιλάει πολωνικά, τσέχικα, αγγλικά, γερμανικά και μερικά ρωσικά.

Παραπομπές

 Εξωτερικοί σύνδεσμοι 
Βιογραφικό Αρχιεπισκόπου Ελσίνκι Ιωάννη (στα φινλανδικά)
Η επίσημη σελίδα της Φινλανδικής Ορθόδοξης Εκκλησίας (στα φινλανδικά)

Κατηγορία:Απόφοιτοι του Πανεπιστημίου της Στοκχόλμης
Κατηγορία:Φινλανδοί κληρικοί
Ηλίας